รวบตาวัย 50 ข่มขืนหลานสาวอายุแค่ 15 อ้างเด็กสมยอม เพราะมาหาถึงบ้าน
ตำรวจกองปราบ รวบตาวัย 50 ข่มขืนหลานสาวอายุแค่ 15 ปี อ้างเด็กสมยอม เพราะมาหาถึงบ้าน แถมไม่ขัดขืน ก่อนหนีคดีไปเป็นปี แต่ไม่รอดเมื่อวันที่ 21 ม.ค.63 พ.ต.อ.ธงชัย อยู่เกษ ผกก. 1 บก.ป.สั่งการให้ พ.ต.ท.เจตนิพัทธ์ ศิริวัฒน์ สว.กก.1 บก.ป.นำกำลังจับกุม นายพร (ขอสงวนนามสกุล) อายุ 50 ปี ชาวจังหวัดสุรินทร์ ตามหมายจับศาลจังหวัดสุรินทร์ ที่ จ. 61/2562 ลง 18 เม.ย. 62 ในข้อหาพรากผู้เยาว์อายุกว่าสิบห้าปี แต่ยังไม่เกินสิบแปดปีไปเพื่อการอนาจาร พาบุคคลอายุกว่าสิบห้าปีแต่ไม่เกิน 18 ปีขึ้นไปเพื่อการอนาจารโดยใช้อุบายหลอกลวง และกักขังผู้อื่นสืบเนื่องจากเมื่อต้นเดือน ม.ค.2561 นายพร ได้ลวง น.ส.นุช (นามสมมติ) อายุ 15 ปี นักเรียนชั้น ม.3 ซึ่งเป็นญาติห่างๆ ไปข่มขืนกระทำชำเรา กระทั่งยายของเด็กทราบเรื่อง พาหลานเข้าแจ้งความดำเนินคดีไว้ที่ สภ.เมืองลีง จ.สุรินทร์ เมื่อผู้ต้องหารู้ว่าถูกศาลออกหมายจับ ได้หลบหนีไป กระทั่งเจ้าหน้าที่สืบทราบว่ามาทำงานเป็น รปภ.ในสมุทรสาคร จึงจับกุมได้ดังกล่าวสอบสวน นายพร ให้การรับสารภาพว่า ก่อนหน้านี้ได้หย่าร้างกับภรรยามาร่วม 20 ปี เนื่องจากทำงานเป็นกุ๊กให้กับเรือประมงที่มหาชัย นานๆ ถึงจะกลับบ้านสักครั้ง บางครั้งนานถึง 40 เดือน จนเมียหนีไปอยู่กับคนอื่น พอปลายปี 2561 ได้ลาออกกลับมาอยู่บ้านที่สุรินทร์ เด็กผู้เสียหายที่เรียกตนตามศักดิ์ว่าตา เข้ามาตีสนิทขอไปไหนมาไหนด้วยตลอดทั้งนี้ ช่วงค่ำวันเกิดเหตุหลังดื่มเหล้าเสร็จ นางสาวนุช มาหาที่บ้าน บอกว่ากลัวยายตีจึงหนีมา ขณะนั้นตนเองมีอาการมึนเมา เกิดอารมณ์ทางเพศ ประกอบกับผู้เสียหายไม่ได้ขัดขืน จึงได้ร่วมหลับนอนด้วย พอเช้ายายของเด็กมาตามหา พบหลบอยู่ใต้เตียง จึงนำตัวกลับไปบ้าน และแจ้งความดำเนินคดีนำตัวส่ง สภ.เมืองลีง ดำเนินการต่อไป
ตำรวจกองปราบ รวบตาวัย 50 ข่มขืนหลานสาวอายุแค่ 15 ปี อ้างเด็กสมยอม เพราะมาหาถึงบ้าน แถมไม่ขัดขืน ก่อนหนีคดีไปเป็นปี แต่ไม่รอด
ตาข่มขืนหลาน,ข่มขืนหลาน,ขืนใจหลานสาว,หนีคดีข่มขืน,กองปราบ,ข่าวทั่วไป